**EXTRAS-RAPORT**

## *privind participarea Autorității Electorale Permanente la* *webinarul „Modalitӑți de depӑșire a provocӑrilor COVID-19 ȋn managementul electoral: perspective tehnologice și de politici publice”, organizat de Asociația Mondialӑ a Organismelor Electorale (A-WEB) și Centrul Internațional pentru Studii Parlamentare (ICPS, ȋn data de 16 septembrie 2020*

Ca urmare a invitației primite din partea Centrului Internațional pentru Studii Parlamentare (ICPS)de a participa la masa rotundӑ online cu tema ***„****Modalitӑți de depӑșire a provocӑrilor COVID-19 ȋn managementul electoral: perspective tehnologice și de politici publice”*, președintele Autorității Electorale Permanente (AEP) a aprobat participarea la videoconferință.

Pe fondul pandemiei COVID-19, deciziile cu privire la organizarea și desfășurarea proceselor electorale necesită o analiză atentă atât în ceea ce privește riscurile sanitare, cât și cu privire la respectarea dreptului cetățenilor de a-și exercita votul. La nivel internațional, direcțiile de acțiune ale statelor s-au concentrat fie în jurul amânării alegerilor, fie în jurul implementării unor măsuri speciale, menite să garanteze siguranța cetățenilor și a personalului implicat în procesul electoral.

În acest context, A-WEB, ȋn parteneriat cu ICPS au decis organizarea unui webinar cu tema *„Modalitӑți de depӑșire a provocӑrilor COVID-19 ȋn managementul electoral: perspective tehnologice și de politici publice”.*

Sesiunea online a reunit specialiști și practicieni din domeniul electoral și a avut drept scop facilitarea dialogului și a schimbului de bune practici referitoare la organizarea și desfășurarea proceselor electorale în timpul pandemiei de COVID-19.

La invitația celor douӑ organizații internaționale, ȋnregistratӑ la AEP cu nr. 13983/26.08.2020 la webinarul menționat au participat reprezentanți din cadrul Departamentul cooperare internațională și relații publice.

Potrivit agendei evenimentului au participat reprezentanți din partea ICPS, A-WEB, Comisia Electoralӑ Naționalӑ a Republicii Coreea de Sud, Organizația *Democrația Conteazӑ* și specialiști cu responsabilitӑți ȋn domeniul electoral.

Participanții la această reuniune au dezbӑtut subiecte precum:

* provocările legate de decizia politică și de legislația electorală cu care s-au confruntat organismele de management electoral în perioada pandemiei de COVID-19;
* rolul altor actori instituționali implicați, precum reprezentanții sectorului medical și cadrele universitare de specialitate în furnizarea de informații și expertiză pentru organizarea alegerilor în perioadă de pandemie;
* modalitӑți de cooperare ȋntre diferite părți interesate pentru a depăși provocările pandemiei de COVID-19;

**Concluzii**

Acest eveniment a reunit specialiși și oficiali electorali interesați de organizarea și desfӑsurarea alegerilor ȋn timpul pandemiei COVID-19 și de modalitӑțile de depӑșire a provocӑrilor COVID-19 ȋn managementul electoral.

 Materialele prezentate și discuțiile aplicate din cadrul reuniunii au oferit o platformӑ favorabilӑ schimbului de expertizӑ ȋn domeniul electoral, participanții manifestând un interes deosebit în legătură cu contextul global legat de pandemia COVID-19, astfel încât considerăm oportunӑ și valoroasӑ participarea la toate evenimentele organizate de A-WEB și ICPS.